PTL-PALVELUJÄRJESTÖ ESITTÄÄ
KATSO JA USKO
Jumalan rauhaa! Tervetuloa ohjelmamme pariin.
Olen Tommy Lilja, PTL-palvelu- järjestön perustaja ja johtaja.
Tänään käymme Sambiassa Livingstonessa.
Livingstone on ihana paikka.
Victorian putoukset sijaitsevat siellä.
Siellä on paljon köyhyyttä, -
mutta siellä julistettiin Jeesuksen evankeliumia -
ja siellä Jumalan voima vuodatettiin.
Kävin Livingstonessa joitakin vuosia sitten.
Näytän kuvanauhan kokoussarjasta.
Kun Jeesus ilmestyy voimassaan, -
se ei ole jotakin kuollutta.
Hänet ja Hänen läsnäolonsa voi tuntea.
Muistan, miten pelastuin vuosia sitten.
Tulen työläisperheestä.
Perheeni oli täysin maallistunut.
Kun olin 28, Jumala alkoi koskettaa minua.
Hän ilmestyi minulle makuuhuoneessani.
Kun aamulla heräsin, tiesin, että Jumala elää -
ja että Jeesus on Hänen Poikansa.
Vähän ajan päästä aloin kuitenkin epäillä.
Silloin Jumalan läsnäolo tuli ja kosketti minua.
Tunsin Hänen läsnäolonsa.
Tiesin, että uskoni ei ollut mielikuvituksen tuotetta, -
vaan jotakin todellista.
Sen jälkeen olen tuntenut Jumalan läsnäolon.
On armoa tuntea se. Joskus tunnen sen joka päivä.
Toisinaan on jaksoja, jolloin Hän tuntuu etäiseltä.
Hän päättää itse, milloin Hän ilmestyy.
Yritän kertoa tätä ihmisille kautta maailman.
Emme usko lakikokoelmaan -
tai johonkin, mikä on kuollutta ja mitä ei voi tuntea.
Uskomme johonkin, joka on hyvin todellista.
En pysty näkemään Jumalaa ja Jeesusta, -
mutta pystyn tuntemaan Hänet, kuulemaan Hänen äänensä.
Sisäisessä olemuksessani voin koskettaa Häntä, -
kuten ketä tahansa läheistäni.
Tahdon yli kaiken, että te katsojat -
voitte kokea samanlaisen Jumalan läsnäolon -
kuin mitä minä olen kokenut.
Nyt menemme Livingstoneen Sambiaan.
PTL Ministriesin kokoussarja Livingstonessa Sambiassa 2011
Pastori Tommy!
Tällä naisella oli aivohalvaus neljä kuukautta sitten.
Hän parani, kun rukoilimme.
Voitko tanssia minulle?
Jeesuksen nimessä!
Pyörätuolit tyhjenevät! Anna Jeesukselle suuret aplodit.
Sanotaan yhdessä "Jeesus"!
Pystytte parempaan!
Jeesus!
Jeesus mua rakastaa.
Kuninkaiden Kuningas ja Herrojen Herra
Jeesus mua rakastaa.
Jeesus, Jeesus, Jeesus, Jeesus
Olen kokouksessa Livingstonessa.
Annan elämäni Jeesukselle Kristukselle.
Kuuntele nyt minua, paholainen.
Nyt kuulun Jeesukselle Kristukselle!
En koskaan palaa takaisin.
Olen voittaja Jeesuksessa Kristuksessa.
Tällä naisella oli ongelmia vatsansa kanssa, -
mutta nyt vaivat ovat kadonneet. Hän on parantunut.
Halleluja, sisar! Taputetaan Jeesukselle.
Ymmärrätkö englantia? Oliko sinulla kasvain?
Missä?
Tunsitko sen? Kuinka iso se oli?
Näinkö suuri? Voitko nyt tutkia vatsaasi?
Etkö pystynyt kumartamaan näin eteenpäin? Voitko nyt kumartaa?
Tunnustele kädelläsi.
Tutki vatsaasi.
Se on poissa!
Kasvain oli näin iso. Se oli kuin minijalkapallo.
Se oli hänen vatsassaan.
Kun Jeesus kosketti häntä, kasvain kuihtui.
Nyt se on poissa!
Annetaan Jeesukselle kunnon taputukset.
Kerro, mitä tapahtui jalallesi.
Mistä tiedät, että se oli syöpä?
Lääkäri kertoi minulle.
Etkö kyennyt kävelemään jalallasi?
En. Jalka oli turvoksissa.
Mitä tapahtui, kun rukoilimme puolestasi?
Jalkani alkoi vapista. Se vapisi kauan.
Tunsin, kuinka voima kulki sen läpi. Sitten kipu oli poissa.
Oliko polvesi turvoksissa?
Nytkö se ei ole turvoksissa?
Miten suuri polvesi oli, ennen kuin rukoilimme?
Näinkö suuri? Nytkö kaikki turvotus on poissa?
Halleluja! Aamen!
Taputetaan Jeesukselle.
Nostakaa kätenne ja rukoilkaa kanssani tämän sisaren puolesta.
Jeesuksen nimessä!
Pastori Tommy!
Isoäiti tuli tänne lapsenlapsensa avustamana.
Isoäidillä oli aivohalvaus kaksi kuukautta sitten.
Hän ei kyennyt kävelemään, ja hänet piti kantaa tänne.
Kun olit rukoillut, hän nousi ylös ja alkoi kävellä.
Kukaan ei voi tehdä kaikkea, mutta jokainen voi tehdä jotakin.
PTL Ministries ― teemme työtä yhdessä!
Tänään aiheenani on raiteilla pysyminen.
Se on tärkeä aihe ja oppimisen paikka.
Jos pysyy raiteilla, ennen pitkää pääsee perille.
Jumala tahtoo rohkaista meitä. Älä anna periksi.
Älä luovuta. Älä hyppää sivuraiteille.
Pysy raiteilla, joille Jumala on sinut asettanut.
Ennen pitkää pääset perille.
Luen teille Psalmin 37:23:
"Herra vahvistaa sen miehen askeleet, jonka tie hänelle kelpaa."
Jos olet Herrassa ja olet pelastunut, -
Herra ohjaa askeleitasi.
Hänellä on elämällesi tarkoitus ja tulevaisuus.
Hänellä on varallesi suunnitelma ja tulevaisuus.
Hän on asettanut sinut raiteille.
Ennen uskoontuloasi olit toisilla raiteilla.
Kun pelastuit, pääsit Jumalan raiteille.
Jumalan raiteilla on määränpää ja tarkoitus.
Tarkoitus liittyy Jumalan kokonaissuunnitelmaan.
Olet osa Jumalan työtä.
Kun teemme työtä Jumalalle ja vaellamme Hänen kanssaan, -
saatana käyttää aseenaan pettymyksiä.
Ei ikinä arvaa etukäteen, milloin herra Pettymys ilmestyy.
On ihana aamu. Istut puutarhassa nauttimassa aamupalaa.
Yhtäkkiä se ilmestyy ja alkaa kuiskutella pettymystä korvaasi.
Saatana yrittää pettymysten kautta saada sinut luovuttamaan, -
antamaan periksi, asettumaan makuulle ja kuolemaan.
Joskus saatat viettää laatuaikaa perheesi kanssa.
Sitten se ilmestyy täysin arvaamatta:
koulussa, uima-altaalla, ystävien seurassa, vuoteessa.
Sitä täytyy vastustaa. Sille täytyy tehdä vastarintaa.
Pettymys tulee ja menee.
Meidät on kutsuttu iloitsemaan Herrassa.
Meidät on kutsuttu riemuitsemaan Herrassa joka päivä ja joka hetki.
Ajattelepa Daavidia.
Pettymykset liittyvät prosessiin.
Kun Jumala kutsuu sinut ja asettaa sinut raiteille -
ja kun teet työtä Hänen tarkoitustensa eteen, -
Hän kasvattaa sinua. Hänellä on tietty tavoite elämäsi suhteen.
Jotta pääsee tavoitteeseen, täytyy käydä läpi tietty prosessi.
Prosessia ei voi ohittaa.
Kun profeetta Samuel tuli Daavidin luo, Daavid oli vielä nuori poika.
Samuel sanoi Daavidille: "Herra on asettanut sinut."
"Tänään minä voitelen sinut."
Voitelu tarkoitti, että se oli tapahtunut.
Samuel voiteli Daavidin Israelin kuninkaaksi.
Voitelemisen jälkeen hänet lähetettiin takaisin lampaita paimentamaan.
Daavid olisi voinut täyttyä pettymyksellä:
"Täällä minä kuljeskelen lampaiden kanssa."
"Minähän olen Israelin kuningas!"
"Jos olen Israelin kuningas, miksi minut on pantu johtamaan lampaita?"
Kohdattuaan Goljatin Daavid tuli Jerusalemiin.
Hän joutui taistelemaan kuningas Saulin kanssa.
Daavid piileskeli Juudan erämaassa.
Erämaassa hän oli kaukana valtakunnasta, -
jonka kuninkaaksi hänet oli asetettu.
Lisäksi häntä ajettiin takaa niin kuin koiraa.
Hän piileskeli luolissa.
Hänellä ei ollut ruokaa. Hänellä ei ollut mitään, -
mistä olisi voinut päätellä, että hän on kuningas.
Saul oli Daavidin kintereillä joka päivä.
Daavidin piti paeta.
Kuningas Saul yritti kaikkensa, jotta hän saisi Daavidin kiinni.
Daavidin piti paeta joka päivä.
Hän eli takaa-ajettuna kuin koira.
Tietysti herra Pettymys ilmestyi ja sanoi Daavidille:
"Kuka luulet olevasi?"
"Samuel tuli ja voiteli sinut kuninkaaksi."
"Sinun on myönnettävä, että se oli virhe."
"Oletko erämaan kuningas?"
"Täällä ei ole ristin sielua. Oletko vuohikuningas?"
"Missä on kuningaskuntasi?"
Daavid tiesi erään asian:
hänen askeleensa eivät olleet hänen määrättävissä.
Kenties hän ei ymmärtänyt, miksi hän joutui olemaan erämaassa.
Hän tiesi, että Jumala ohjaa hänen askeleitaan:
"En ole Jerusalemissa tänään enkä huomenna."
"Silti ennen pitkää pääsen perille," -
"jos pysyn raiteilla, luotan Jumalaan."
Kun Daavid katsoi sitä, mitä hän teki, -
hän oli matkalla päinvastaiseen suuntaan.
Hänen tiensä ei johtanut Jerusalemiin vaan pois Jerusalemista.
Joskus se on niin.
Jos katsoo itseensä, -
voi ajatella: "Mitä minä teen?"
"Olen menossa väärään suuntaan."
"Tämä tie ei vie määränpäähän."
Emme aina näe Jumalan tarkoitusperiä.
Tie saattaa lopulta johtaa määränpäähän.
Jos se on Jumalasta ja pysyt raiteilla, -
ennen pitkää pääset perille.
Jos uskot, että Jumala johtaa askeleitasi, -
ennen pitkää saavutat elämäntarkoituksesi.
Daavid tuli erämaasta ja meni Hebroniin.
Hänet asetettiin kuninkaaksi.
Monet olisivat ajatelleet, että se riittää:
"Samuel voiteli minut Jerusalemin ja Israelin kuninkaaksi," -
"mutta nyt olen Hebronin kuningas."
"En päässyt Israeliin, mutta tyydyn Hebroniin."
Daavid ei ollut sellainen.
Hän ymmärsi, että Hebron on välietappi matkalla määränpäähän.
Hän toimi Hebronissa ja teki sen, mitä häneltä odotettiin.
Hän odotti. Hän tiesi, että Herra ohjaa hänen askeleitaan, -
jos hän pysyy Herrassa ja raiteilla.
Ennen pitkää hän pääsisi Jerusalemiin.
Hän onnistui siinä.
Tarkastellaanpa vielä prosessia.
Kun Daavid viimein asetettiin Jerusalemin kuninkaaksi, -
tavallaan hän oli yhä Daavid, mutta toisaalta hän ei ollut Daavid.
Prosessi oli muuttanut hänet.
Epäonnistumiset, vastustukset, taistelut, -
kamppailut ja muut Daavidille tapahtuneet asiat -
olivat tulleet tiettyä tarkoitusta varten.
Hän oli kanveesissa, mutta hän nousi ylös viime hetkillä.
Hän ei ymmärtänyt kaikkea, mitä hänelle oli tapahtunut, -
mutta hän tiesi, että jos hän pysyy Herrassa ja raiteilla, -
Herra ohjaa hänen askeleitaan -
ja hän päätyisi valtaistuimelle Jerusalemiin ennen pitkää.
Niin siinä kävikin. Daavid oli muuttunut.
Jos Jumala olisi asettanut hänet heti Israelin valtaistuimelle, -
hän ei olisi ollut tarpeeksi kypsä.
Hän ei olisi pystynyt kantamaan vastuuta.
Nyt hän oli valmis.
Uskon, että tämä on Herran sana sinulle tänään.
Monet katsojat taistelevat.
Ajattelet: "Jumala, onko tämä todella sitä, mitä Sinä haluat minulle?"
Ymmärrä, että jos haluaa mennä vuorenhuipulta toiselle, -
täytyy kulkea laakson läpi.
Vastustus, jota kohtaat, kamppailut, joissa taistelet, -
ja kaikki asiat, joita sinä kohtaat, -
on tarkoitettu sitä varten, että kehittyisit. Se on prosessi.
Älä laiminlyö prosessia. Se muuttaa sinua, kouluttaa sinua -
ja kehittää sinua samalla tavalla kuin Daavidia.
Älä anna pettymyksen lannistaa.
Iloitse sydämessäsi ja ymmärrä, että jos pysyt raiteilla, -
Herra ohjaa askeleitasi.
Hän pitää sinusta huolen.
Ennen pitkää pääset perille, jos pysyt raiteilla.
Saavut määränpäähän, Jumalan antamiin tarkoituksiin.
Suomennos: Marianne Tenetz